புதுவை சிவம்
[[படிமம்:Puduvai Sivam.jpg|thumbnail|புதுவை சிவம்]]
 '''புதுவை சிவம்''' ([[1908]] [[அக்டோபர் 23]] – [[1989]] [[ஆகத்து 31]]) என்னும் '''புதுச்சேரி சண்முக வேலாயுத சிவப்பிரகாசம்''' கவிஞர்; இதழாளர்; நாடக ஆசிரியர்; அரசியல்வாணர்; சமூகச் சீர்திருத்தக்காரர்; பள்ளி ஆசிரியர்; பதிப்பாளர்; சொற்பொழிவாளர்; கட்டுரையாளர்.
 
 == பிறப்பு ==
 
 [[புதுச்சேரி]] முத்தியாலுபேட்டையில் வாழ்ந்த வேலாயுதம் – விசாலாட்சி இணையரின் தலைமகனாக 1908 அக்டோபர் 23 ஆம் நாள் புதுவை சிவம் பிறந்தார்.&lt;ref name = &quot;a&quot;&gt;விக்கிரமன், புதுவையில் மற்றொரு புரட்சிக்குயில்!, தினமணி - தமிழ்மணி&lt;/ref&gt;
 
 == கல்வி ==
 
 புதுவை சிவம் திண்ணைப் பள்ளியில் தொடக்கக் கல்வியைப் பெற்றார். உயர்நிலைப் பள்ளியில் பிரஞ்சும் தமிழும் பயின்றார்.  இவருக்கு [[1926]] ஆம் ஆண்டில் [[பாரதிதாசன்]] என்னும் கனக. சுப்புரத்தினத்தின் அறிமுகம் கிடைத்தது. அவரிடம் சிவம் தமிழ் யாப்பு இலக்கணங்களைக் கற்று கவிதைகள் எழுதத் தொடங்கினார்.&lt;ref name=&quot;a&quot;/&gt;
 
 == சமூகச் சீர்திருத்தம் ==
 
 புதுச்சேரிக்கு பெரியார் [[ஈ. வெ. இராமசாமி|ஈ. வே. இரா]] 1926 ஆம் ஆண்டு வருகை தந்து உரையாற்றினார். அவ்வுரையால் ஈர்க்கப்பட்ட புதுவை சிவம் பெரியார் தொடங்கிய [[சுயமரியாதை இயக்கம்|சுயமரியாதை இயக்கத்தில்]] இணைந்தார்.&lt;ref name=&quot;a&quot;/&gt;
 
 1945 சூலை 22 ஆம் நாள் பெரியார், [[கா. ந. அண்ணாதுரை]], [[பட்டுக்கோட்டை அழகிரி]] ஆகியோரை அழைத்து புதுவையில் திராவிடர் கழகத்தைத் தொடங்கினார்.&lt;ref name = &quot;b&quot;&gt;திருவேங்கடம் தோப்பூர், புதுவை சிவம் நூற்றாண்டு விழா, சிந்தனையாளன் இதழ், அக்டோபர் 2008&lt;/ref&gt; பின்னர் அக்கழகத்தின் செயலாளரானார்.
 
 ==இதழ்ப்பணி==
 === புதுவை முரசு ===
 சுயமரியாதை இயக்கத்தில் இணைந்து தீவிரமாக இயங்கத் தொடங்கிய சிவம், அவ்வியக்கக் கொள்கைகளைப் பரப்புவதற்காக [[1930]]ஆம் ஆண்டில் பாரதிதாசனால் தொடங்கப்பட்ட [[புதுவை முரசு]] இதழின் பதிப்பாசிரியராகப் பணியாற்றினார்.&lt;ref name = &quot;c&quot;&gt;இளங்கோவன் மு, மறுமலர்ச்சிக் கவிஞர் புதுவை சிவம், திண்ணை 2007 நவம்பர் 2&lt;/ref&gt;
 
 இவ்விதழில் புதுவைச் சிவம், பாரதிதாசன், குத்தூசி குருசாமி உள்ளிட்ட பலரும் கட்டுரை, கவிதை, கதை ஆகியவற்றை எழுதினர். அதில் புதுவை சிவம் கிறித்துத் துறவிகளைப் பற்றி கட்டுரை எழுதினார். அதன் காரணமாக அவ்விதழின் மீது வழக்குத் தொடரப்பட்டு [[1932]] ஆம் ஆண்டில் புதுவை சிவத்திற்கு 550 பிராங்க் (பிரெஞ்சு நாணயம்) தண்டமும் மூன்று மாத சிறைத் தண்டனையும் விதிக்கப்பட்டது. பின்னர் பிரான்சு நீதிமன்றத்தில் அவ்வழக்கு தள்ளுபடி செய்யப்பட்டது.&lt;ref name=&quot;c&quot;/&gt; பொருளாதார நெருக்கடி காரணமாக இவ்விதழ் சில ஆண்டுகளில் நிறுத்தப்பட்டது.
 
 === ஸ்ரீசுப்பிரமணிய பாரதி கவிதா மண்டலம்===
 
 புதுவை சிவம், பாரதிதாசனை ஆசிரியராகக்கொண்டு பாரதி கவிதா மண்டலம் என்னும் இதழை 1935 ஆம் ஆண்டில் தொடங்கினார். இவ்விதழ் முற்றிலும் கவிதை இதழாக வெளிவந்தது. இது ஓராண்டுக்கு மேல் வெளிவரவில்லை.
 
 &lt;ref name=&quot;a&quot; /&gt;noob
 
 ==படைப்புகள்==
 புதுவை சிவம் சுயமரியாதை இயக்கத்தவர்களான பாரதிதாசன், குத்தூசி குருசாமி, குஞ்சிதம் குருசாமி ஆகியோருடனும் சோசலிச இயக்கத்தவரான [[எசு. ஆர். சுப்பிரமணியம்|எசு. ஆர். சுப்பிரமணியத்துடனும்]], பொதுவுடைமை இயக்கத்தவரான [[வ. சுப்பையா| வ. சுப்பையாவுடனும்]] நெருங்கிப் பழகினார். இதனால் இம்மூன்று கருத்துகளின் தாக்கத்திலும் தனது படைப்புகளை கவிதை, கதை, நாடகம், கட்டுரையென பல்வேறு வடிவங்களில் உருவாக்கினார். அப்படைப்புகள் புதுவை முரசு, [[குடியரசு]], [[நகர தூதன்]], [[சண்டமாருதம்]], [[விடுதலை]], [[புதுஉலகம்]], [[பொன்னி (இதழ்)|பொன்னி]], [[போர்வாள்]], [[திராவிடநாடு]], [[முரசொலி]], [[தமிழரசு]], [[தென்றல்]], [[மன்றம்]], [[கழகக்குரல்]], [[திராவிடன்]], [[தொழிலாளர்மித்திரன்]], நம்நாடு, [[அறிவுக்கொடி]] உள்ளிட்ட பல இதழ்களில் வெளிவந்தன.  அவை பின்வரும் நூல்களாகத் தொகுக்கப்பட்டுள்ளன:
 
 {| border=&quot;2&quot; cellpadding=&quot;4&quot; cellspacing=&quot;0&quot; style=&quot;margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;&quot;
 |- bgcolor=&quot;#CCCCCF&quot; align=&quot;center&quot;
 |வ. எண்||ஆண்டு|| நூல் || வகை
 |-
 |01||1932 || புதுவை நெசவுத் தொழில் எழுச்சிப் பாடல்||பாடல்
 |-
 |02||1935|| ரஞ்சித சுந்தரா அல்லது இரகசிய சுரங்கம்||நாடகம்
 |-
 |03||1935|| தமிழர்வீழ்ச்சி அல்லது இராமாயண சாரம்||நாடகம்
 |-
 |04||1935|| வீரத்தாய்||நாடகம்
 |-
 |05||1935|| தமிழச்சியின் தேசபக்தி||நாடகம்
 |-
 |06||1936|| புதுவை சவானா மில் படுகொலைப் பாட்டு || பாடல்
 |-
 |07||1937|| அமுதவல்லி அல்லது அடிமையின் வீழ்ச்சி||நாடகம்
 |-
 |08||1938|| சமூகசேவை||நாடகம்
 |-
 |09||1939|| கோகிலராணி||நாடகம்
 |-
 |10||1940|| வீரநந்தன்||நாடகம்
 |-
 |11||1940|| காந்திமதி அல்லது கல்வியின் மேன்மை||நாடகம்
 |-
 |12||1940||கோவலன் கண்ணகி||நாடகம்
 |-
 |13||1944 ||பெரியார் பெருந்தொண்டு||கவிதை
 |-
 |14||1945|| கைம்மை வெறுத்த காரிகை||கவிதை
 |-
 |15||1945|| மறக்குடி மகளிர்||கவிதை
 |-
 |16||1945|| தமிழர் தன்மதிப்புப் பாடல்கள்||பாடல்கள்
 |-
 |17||1946||திராவிடப்பண்||பாடல்கள்
 |-
 |18||1946||காதலும் கற்பும்||கவிதைகள்
 |-
 |19||1946||மறுமலர்ச்சிப் பாடல்கள்||கவிதைகள்
 |-
 |20||1948||இந்தி மறுப்புப் பாடல்கள்||கவிதைகள்
 |-
 |21||1950|| தமிழிசைப் பாடல்கள்||பாடல்கள்
 |-
 |22||1951|| தன்மதிப்புப் பாடல்கள்||கவிதைகள்
 |-
 |23||1970|| நிலம் யாருக்குச் சொந்தம்||நாடகம்
 |}
 
 புதுவை சிவம் இயற்றிய கவிதைகள் அனைத்தும் தொகுத்து [[1993]] ஆம் ஆண்டில் [[முல்லைப் பதிப்பகம்]] வெளியிட்டு உள்ளது.   அவரின் ஒன்பது கவிதை நூல்களைத் தொகுத்து '''புதுவை சிவம் கவிதைகள்''' என்னும் தலைப்பில் புதுச்சேரி அரசு கலை பண்பாட்டுத் துறை [[1997]] ஆம் ஆண்டில் வெளியிட்டு இருக்கிறது.  அவருடைய நாடகங்களைத் தொகுத்து '''புதுவை சிவம் நாடகங்கள்''' என்னும் தலைப்பில் புதுச்சேரி அரசு கலை பண்பாட்டுத் துறை [[2000]] ஆம் ஆண்டில் வெளியிட்டு இருக்கிறது.
 
 == பதிப்பாளார் ==
 
 பெரியார் '''விழாவும் நாமும்''' என்னும் தலைப்பில் ஆற்றிய உரையை, புதுவை சிவம் நூலாக தனது ஞாயிறு நூற்பதிப்பகத்தின் வழியாக வெளியிட்டார்.&lt;ref name=&quot;b&quot;/&gt; மேலும் அப்பதிப்பகத்தின் வழியாக  பல்வேறு திராவிட இயக்கம் சார்ந்த எழுத்தாளர்களின் நூல்களை வெளியிட்டார். அவ்வகையில் அண்ணாவின் தமிழகத்தில் தடைசெய்யப்பட்ட நூலான ஆரியமாயை நூலைப் பிரஞ்சு இந்தியாவில் வெளியிட்டார். மேலும் பாவேந்தரின் புரட்சிக்கவி, மகாகவி பாரதியார் முதலான நூல்களையும் வெளியிட்டார்.&lt;ref name=&quot;c&quot;/&gt;
 
 ==திருமணம்==
 
 சுயமரியாதை இயக்கத்தவரான புதுவை சிவம் அவ்வியக்கத்தின் கொள்கைப்படி வேள்வி வளர்க்காமல், மறையோதாமல் பாரதிதாசன் தலைமையில் [[1940]] [[செப்டம்பர் 15]] ஆம் நாள் '''ஜெகதாம்பாள்''' என்பவரை சுயமரியாதைத் திருமணம் செய்துகொண்டார்.&lt;ref name=&quot;a&quot;/&gt;
 
 ==அலுவல்==
 
 புதுவை சிவம் தனியார் பள்ளி ஒன்றில் ஆசிரியராகப் பணியாற்றினார்.&lt;ref name=&quot;a&quot;/&gt;
 
 == அரசியல் ==
 
 1949 ஆம் ஆண்டில் அண்ணாதுரை திராவிடர் கழகத்தில் இருந்து விலகி [[திராவிட முன்னேற்றக் கழகம்|திராவிட முன்னேற்றக் கழகத்தைத்]] தொடங்கியபொழுது, புதுவை சிவமும் திராவிட முன்னேற்றக் கழகத்தில் சேர்ந்தார். பின்னர் அக்கழகத்தின் சார்பில் புதுச்சேரி நகர்மன்றத் தேர்தலில் முத்தியாலுப்பேட்டைத் தொகுதியில் போட்டியிட்டு வென்றார். பின்னர் புதுச்சேரி நகர மன்றத் துணை மேயராகவும் தேர்ந்தெடுக்கப்பட்டார்.&lt;ref name=&quot;a&quot;/&gt;
 
 நாடாளுமன்ற மாநிலங்களவைக்கு புதுவையிலிருந்து தேர்ந்தெடுக்கப்பட்டு, 1969-ஆம் ஆண்டு முதல் 1975-ஆம் ஆண்டு வரை அதன் உறுப்பினராகப் பதவி வகித்தார்.&lt;ref name=&quot;a&quot;/&gt;
 
 ==விருது==
 
 தமிழக அரசு, புதுவை சிவத்துக்கு [[1983]] ஆம் ஆண்டில் [[பாரதிதாசன் விருது]] வழங்கிச் சிறப்பித்தது.&lt;ref name=&quot;a&quot;/&gt;
 
 ==மறைவு==
 
 புதுவை சிவம் 1989-ஆம் ஆண்டு ஆகஸ்டு 31-ஆம் தேதி காலமானார்.&lt;ref name=&quot;a&quot;/&gt;
 
 ==நினைவேந்தல்==
 
 புதுவை சிவத்தின் நூற்றாண்டு விழாவை புதுச்சேரி அரசு  சிறப்பாகக் கொண்டாடி, &quot;நூற்றாண்டு பாமாலை' என்ற நூலை வெளியிட்டும் உருவச்சிலையை நிறுவியும் ஆண்டுதோறும் பிறந்தநாள் கொண்டாடியும் அவரது நினைவைப் போற்றுகிறது.&lt;ref name=&quot;c&quot;/&gt;
 
 ==சான்றடைவு ==
 &lt;references/&gt;
 
 ==வெளியிணைப்பு==
 *[http://www.keetru.com/sinthanaiyalan/oct08/thoppurkrishnan.php புதுவைச் சிவம் நூற்றாண்டுவிழா - தோப்பூர் திருவேங்கடம்]
 *[http://www.thinnai.com/index.php?module=displaystory&amp;story_id=60711019&amp;edition_id=20071101&amp;format=html மறுமலர்ச்சிக் கவிஞர் புதுவை சிவம் – மு. இளங்கோவன்] {{Webarchive|url=https://web.archive.org/web/20160306035839/http://www.thinnai.com/index.php?module=displaystory&amp;story_id=60711019&amp;edition_id=20071101&amp;format=html |date=2016-03-06 }}
 
 [[பகுப்பு:1908 பிறப்புகள்]]
 [[பகுப்பு:1989 இறப்புகள்]]
 [[பகுப்பு:புதுச்சேரி தமிழறிஞர்கள்]]
 [[பகுப்பு:திராவிடர் கழகத்தினர்]]
 [[பகுப்பு:நாடாளுமன்ற தி. மு. க. உறுப்பினர்கள்]]
 [[பகுப்பு:திராவிட இயக்க எழுத்தாளர்கள்]]